b'\n_START_ARTICLE_\nToni Karjalainen\n_START_PARAGRAPH_\nToni Karjalainen (s. 9. hein\xc3\xa4kuuta 1979, Lappeenranta) on suomalainen golfammattilainen. H\xc3\xa4n edustaa lappeenrantalaista Viipurin Golfia._NEWLINE_Karjalainen siirtyi ammattilaiseksi vuonna 2003. Ensimm\xc3\xa4isell\xc3\xa4 t\xc3\xa4ydell\xc3\xa4 Euroopan haastajakiertueen kaudellaan 2005 h\xc3\xa4n voitti Thomas Bj\xc3\xb6rn Open -kilpailun. H\xc3\xa4n ker\xc3\xa4si kaudella 58 384 euroa sijoittuen 20. sijalle, ja sai n\xc3\xa4in osallistumisoikeuden European Tour-kiertueelle kaudelle 2006._NEWLINE_Kaudella 2006 Karjalainen ei onnistunut s\xc3\xa4ilytt\xc3\xa4m\xc3\xa4\xc3\xa4n paikkaansa ET:ll\xc3\xa4, jossa kauden parhaaksi sijoitukseksi j\xc3\xa4i BA-CA Golf Open Presented by Telekom Austria -kilpailun jaettu 20. sija. Loppukauden Karjalainen keskittyi j\xc3\xa4lleen Challenge Touriin ja saavuttikin siell\xc3\xa4 voiton Telenet Trophy -kilpailussa.'